By Waters Van Rus Grootdruk (Sponsgevulde Hardeband)
Te midde van die daaglikse gewoel van die lewe, hunker ’n mens na ’n oomblik wanneer jy net stil kan word by jou Here.
Johan Smit bied jou hierdie geleentheid met sy dagboek By waters van rus. Die 366 diepsinnige oordenkings in grootdruk sal soos ’n lafenis vir die siel wees wan­neer jy stil word by God. Die temas in hierdie dagboek sluit onder andere in: Die lewe is ’n fees!; Die mense agter die skerms; Psalms; Uitda­gings en Die wins van verlies. Die handige teks­register agter in die dagboek is ook ideaal om teks­gedeeltes op te soek.
Met By waters van rus kan jy elke dag by die Vader se voete kom sit en opnuut God se vernu­wen­de krag in jou lewe ervaar.
Die tweede fees is die Oesfees. Dan bring julle vir My die
eerste graan wat julle afoes. Die derde fees is die fees aan
die einde van die oesseisoen. Dit word gevier wanneer julle
die laaste deel van die oes van die lande af inbring.
~ Eksodus 23:16
Op die Israelitiese kalender was daar verskeie
feeste wat vir die Jode van die allerbelangrik-
ste betekenis was. Twee van daardie feeste
het met oestyd te make gehad. Aan die begin van
die oestyd is daar feesgevier uit dankbaarheid dat
die Here weer ’n keer die saad laat groei het en dat
daar die vooruitsig van ’n oes is. Dis ’n erkenning van
die Here se oestydgenade, van die feit dat die brood
wat ons eet uit God se hand kom. En dan, na af hande
ling van die oes, word daar weer feesgevier. Weer
’n keer word die Here se goedheid gedenk. God se
oestydgenade maak mense vrolik en bly.
You're reviewing: By Waters Van Rus Grootdruk (Sponsgevulde Hardeband)